ཕྱི་ཟླ་༤་ཚེས་༢༩་ཉིན་རྒྱ་ནག་གི་སྲིད་འཛིན་ཞིས་ཅིན་ཕིང་གིས་རྒྱ་གར་གྱི་སྲིད་བློན་ན་རན་དྷ་ར་མོ་དྷིར་ཝུ་ཧན་གྲོང་ཁྱེར་དུ་སྣེ་ལེན་གཟབ་རྒྱས་ཞུས་ནས་དངོས་གཞི་མིན་པའི་ཐུག་འཕྲད་གྲོས་མོལ་དེའི་སྐབས་སུ་ཕྱོགས་གཉིས་ཀྱི་འབྲེལ་བ་ཡར་རྒྱས་གཏོང་ཐབས་དང་།སྲིད་བློན་མོ་དྷིས་རྒྱ་དཀར་ནག་གཉིས་ལ་དུས་རབས་མང་པོར་མཛའ་འབྲེལ་ཞིག་ཚུགས་ཡོད་པ་རིན་ཐང་ཆེན་པོ་ཡིན།རྒྱ་དཀར་ནག་གཉིས་ཀྱིས་མཉམ་འབྲེལ་བྱས་ན་གོ་སྐབས་ཆེན་པོ་དང་ཕྱོགས་གཉིས་ཀྱི་མི་དམངས་ལ་ཕན་བདེ་བསྒྲུབ་ཐུབ་ཅེས་བཤད་ཡོད་པ་མ་ཟད།༡༩༣༩་ནས་༤༠་ཐམ་པའི་བར་དུ་རྒྱ་གར་གྱི་སྙན་ངག་པ་གྲགས་ཅན།ར་བྷིན་དྷྲ་ན་ཐ་ཊེ་གྷོར་གྱི་ཤནྟི་ནི་ཀེ་ཏན་སློབ་གླིང་དུ་བཞུགས་པའི་རྒྱ་ནག་གི་རི་མོ་མཁས་པ་ཤུའི་པེ་ཧོང་གིས་བྲིས་པའི་རི་མོ་གཉིས་ཀྱི་ངོ་བཤུས་ཤིག་སྲིད་བློན་མོ་དྷིས་རྒྱ་ནག་གི་སྲིད་འཛིན་ཞིས་ཅིན་ཕིང་ལ་ལག་རྟགས་ཕུལ་ཏེ།༢༠༡༩་ལོར་ཡང་རྒྱ་དཀར་ནག་གི་འགོ་ཁྲིད་ཚོ་དངོས་གཞི་མ་ཡིན་པའི་ཐུག་འཕྲད་བྱུང་ན་དགའ་བསུ་ཡོད་ཅེས་བཤད་ཡོད་པའི་གནས་ཚུལ་ཐོན་ཡོད་པ་རེད།